ANUNT SELECȚIE PARTENER

Ingineri competitivi pentru piața muncii

Data: 05.09.2019

în cadrul Programului Operațional Capital Uman 2014 - 2020 (POCU)

UNIVERSITATEA DIN CRAIOVA

Strada Alexandru Ioan Cuza 13, Craiova 200585 Date de contact

Tel: 0251 414 398

Fax: 0251 414 398

1. [mail: rectorat@central.ucv.ro](mailto:rectorat@central.ucv.ro) Web: [www.ucv.ro](http://www.ucv.ro/)

În conformitate cu prevederile O.U.G. nr. 64/2009 cu modificările și completările ulterioare, aprobată cu modificări prin Legea nr. 362/2009 și ale normelor metodologice de aplicare a O.U.G. nr. 64/2009 aprobate prin H.G. nr. 218/2012, pentru aprobarea normelor metodologice de aplicare a prevederilor Ordonanței de urgență a Guvernului nr. 64/2009 privind gestionarea financiară a instrumentelor structurale și utilizarea acestora pentru obiectivul Convergenta, O.U.G. nr. 40/2015 privind gestionarea financiară a fondurilor europene pentru perioada de programare 2014-2020 și ale normelor metodologie de aplicare ale O.U.G 40/2015, HG nr. 93/2016 pentru aprobarea Normelor metodologice de aplicare a prevederilor OUG nr. 40/2015 privind gestionarea financiară a fondurilor europene pentru perioada de programare 2014-2020, Ghidul solicitantului condiții generale - Orientări privind accesarea finanțărilor în cadrul Programului Operațional Capital Uman 2014 — 2020 (versiunea iulie 2019) și Ghidul solicitantului condiții specifice pentru apelul Stagii de practică pentru studenți. Activitatea de selecție are la bază următoarele principii: transparența; nediscriminarea; tratamentul egal; eficiența utilizării fondurilor; legalitate; trasabilitate.

Universitatea din Craiova, anunță organizarea unei proceduri de selecție a unui partener național pentru încheierea unui Acord de Parteneriat în vederea implementării unui proiect ce va fi depus în cadrul Programului Operațional Capital Uman 2014 - 2020 (POCU), Axa prioritară 6: Educație și competente, Obiectivul tematic 10: Efectuarea de investiții în domeniul educației, al formării și al formării profesionale în vederea dobândirii de competențe și a învățării pe tot parcursul vieții, Prioritatea de investiții 10.IV: Sporirea relevanţei pe piaţa forţelor de muncă a educaţiei şi a sistemelor de formare, facilitarea tranziţiei de la educaţie la piaţa forţelor de muncă şi consolidarea formării şi a sistemelor de formare profesională, precum şi a calităţii lor, inclusiv prin mecanisme de anticipare a competenţelor, adaptarea programelor de învăţământ şi instituirea şi dezvoltarea unor sisteme de învăţare la locul de muncă, inclusiv a unor sisteme de învăţare duală şi programe de ucenicie, Obiectivul tematic 6.13 Creșterea numărului absolvenților de învățământ terțiar universitar și non universitar care își găsesc un loc de muncă urmare a accesului la activități de învățare la un potențial loc de muncă / cercetare/ inovare, cu accent pe sectoarele economice cu potențial competitiv identificate conform SNC şi domeniile de specializare inteligentă conform SNCDI.

Scopul cererii de finanțare: Obținerea sprijinului financiar pentru elaborarea și depunerea cererii de finanțare pentru accesare proiect POCU – Axa prioritară 6, Obiectivul tematic 10, Prioritatea de investiții 10.iv, Obiectivul specific 6.13.

Principalele activități ale proiectului în aceasta etapă sunt: Activități eligibile:

1. Managementul proiectului

2. Informare si publicitate

3. Selecția și implicarea în activități a grupului țintă

4. Organizarea și desfășurarea stagiilor de practică în întreprinderi din România

5. Organizarea și desfășurarea stagiilor de practică în întreprinderi din țări ale Uniunii Europene, altele decât România

6. Organizarea și desfășurarea unor activități care să faciliteze tranziția de la studiile universitare la încadrarea în muncă.

Activitățile în care va fi implicat partenerul:

3. Selecția și implicarea în activități a grupului țintă

5. Organizarea și desfășurarea stagiilor de practică în întreprinderi din țări ale Uniunii Europene, altele decât România

Durata de implementare a proiectului va fi de 24 de luni, iar la activitățile pentru care se solicită implicarea partenerului se estimează că vor participa ca grup țintă un număr de 50-70 de studenți pe parcursul celor 24 de luni de implementare. Numărul exact de studenți participanți se va stabili în raport cu capacitatea financiară și operațională a competitorului care va fi selecționat ca partener. Durata unui stagiu de pregătire practică al unui student înscris în grupul țintă al proiectului, la o întreprindere aflată într-una din țările Uniunii Europene - alta decât România, va fi de 3 săptămâni.

Conform Ghidul solicitantului condiții generale - Orientări privind accesarea finanțărilor în cadrul Programului Operațional Capital Uman 2014 — 2020 (versiunea iulie 2019), se va depune o notă justificativă care va conține o analiză a valorii adăugate a parteneriatului în ceea ce privește utilizarea eficientă a fondurilor precum și rolul partenerului în implementarea proiectului.

Criterii de eligibilitate privind partenerul.

* Partenerul naţional este entitate legal constituită în România, cu personalitate juridică (nu sunt eligibile persoanele fizice autorizate, întreprinderile individuale, întreprinderile familiale și alte entități similare fără personalitate juridică) ce desfăşoară activităţi relevante în cadrul proiectului şi are în obiectul de activitate/statut şi activitatea/activităţile din cadrul proiectului pentru care au rol de partener;
* Partenerul nu trebuie să se afle în situaţiile de excludere prevăzute în cadrul secțiunii „4.1. Eligibilitatea solicitantului/partenerilor” din Ghidul solicitantului condiții generale - Orientări privind accesarea finanțărilor în cadrul Programului Operațional Capital Uman 2014 — 2020 (versiunea iulie 2019), respectiv:
  + este în **incapacitate de plată/ în stare de insolvenţă**, conform Ordonanţei de Urgenţă a Guvernului nr. 46/2013 privind criza financiară şi insolvenţa unităţilor administrative teritoriale, respectiv în stare de faliment/lichidare conform Legii nr.85/2014 privind procedurile de prevenire a insolvenței și de insolvență, cu modificările şi completările ulterioare, după caz;
  + a suferit **condamnări definitive** datorate unei conduite profesionale îndreptată împotriva legii, decizie formulată de o autoritate de judecată ce are forţă de res judicata;
  + se află în **stare de faliment** sau face obiectul unei proceduri de lichidare sau de administrare judiciară, are încheiate concordate, şi-a suspendat activitatea în ultimii 2 ani dinaintea depunerii cererii de finanţare sau face obiectul unei proceduri în urma acestor situaţii sau se află în situaţii similare în urma unei proceduri de aceeaşi natură prevăzute de legislaţia sau de reglementările naţionale;
  + reprezentanţii săi legali/structurile de conducere şi persoanele care asigură conducerea solicitantului **au comis în conduita profesională greşeli grave**, demonstrate in instanța, pe care autoritatea contractantă le poate justifica;
  + se încadrează, din punct de vedere al **obligațiilor de plată restante la bugetele publice**, într-una din situaţia în care obligațiile de plată nete depăşesc 1/12 din totalul obligațiilor datorate în ultimele 12 luni, în cazul certificatului de atestare fiscală emis de Agenția Naţională de Administrare Fiscală;
  + reprezentanții săi legali/structurile de conducere și persoanele care asigură conducerea solicitantului **au fost condamnaţi printr-o hotărâre** cu valoare de res judicata pentru fraudă, corupție, participare la o organizație criminală sau la orice alte activități ilegale în detrimentul intereselor financiare ale Comunităţilor;
  + solicitantul şi partenerul/partenerii şi/sau reprezentanții lor legali/structurile de conducere a acestora şi persoanele care asigură conducerea solicitantului/partenerului/partenerilor se află în situaţia de **conflict de interese** sau incompatibilitate, așa cum este definit in legislația naționala si comunitara in vigoare;
  + se face vinovat de **declarații false** în furnizarea informațiilor solicitate de AM/OI POCU responsabil sau nu a furnizat aceste informații.
* Partenerul trebuie să se implice în toate activitățile relevante, solicitate prin prezenta procedură de selecție – respectiv activitățile 3 și 5. Prin activitate relevantă se înțelege acea activitate care contribuie în mod direct la atingerea indicatorilor (acele persoane juridice care au experiență de cel puțin 3 ani în domeniul activităților 3 și 5 și care vor contribui în mod direct la atingerea indicatorilor de realizare/ de rezultat solicitați prin prezentul apel de proiecte);
* Partenerul este obligat să contribuie financiar la realizarea proiectului prin asigurarea cofinanțării proprii aferente bugetului gestionat de fiecare partener în cadrul proiectului, în funcție de tipul categoriei de entitate din care face parte;
* Capacitate financiară și operațională
  + Partenerul are experiență în implementarea a cel puțin 2 proiecte transnaționale (proiect transnațional - proiect realizat în parteneriat, care a inclus și unul sau mai mulți parteneri din țări ale Uniunii Europene, altele decât România) cu finanțare nerambursabilă în cadrul Programului Operațional Capital Uman 2014 - 2020 (POCU) sau în cadrul Programului Operațional Sectorial Dezvoltarea Resurselor Umane 2007 – 2013 (POSDRU), și să aibă experiență cumulată de cel puțin 3 ani în domeniul organizării, desfășurării și monitorizării stagiilor de practică la organizații economice din Uniunea Europeană, precum și ale activităților proiectului;
  + Partenerul demonstrează capacitate financiară, respectiv dispune de resursele financiare necesare, în funcție de tipul categoriei de organizație economică din care face parte.

Cerințe minime solicitate:

În copie, semnat, ștampilat și certificat conform cu originalul de către reprezentantul legal:

1. Certificatul de înregistrare la Registrul Comerțului (operatori economici) / Certificatul de Înregistrare la Judecătorie (organizații neguvernamentale).
2. Certificat constatator emis de Oficiul Registrului Comerțului de pe lângă tribunalul teritorial, eliberat cu cel mult 30 zile înainte de data depunerii ofertelor care să ateste că domeniul de activitate al ofertantului corespunde obiectului procedurii și faptul ca nu sunt înscrise mențiuni cu privire la aplicarea legii privind procedura insolvenței -operatori economici.
3. Statutul / Actul Constitutiv prin care se face dovada că are ca obiect de activitate desfășurarea unor activități relevante pentru prezentul proiect.
4. Certificat de înregistrare fiscală.
5. Experiența relevantă - se va prezenta contractul sau contractele aduse ca referință recomandare de la beneficiarul contractului respectiv, sau alte documente considerate relevante pentru demonstrarea experienței partenerului pentru domeniul proiectului.

In original:

* + Scrisoare de intenție (conform modele atașat - Anexa 1)
  + Fișa partenerului (conform model atașat - Anexa 2)

În scrisoarea de intenție și în fișa partenerului participanții vor menționa resursele materiale și umane necesare pentru implementarea activităților la care por participa și vor furniza o scurtă descriere a acțiunilor propuse în cadrul acestor activități cu prezentarea aspectelor considerate esențiale pentru obținerea rezultatelor așteptate și atingerea obiectivelor și a contribuției în parteneriat: plus valoarea adusă proiectului.

* + Documentul Unic pentru verificarea Conformității Administrative și a Eligibilității (DUCAE) pentru Partener, completată de către reprezentantul legal (semnată și ștampilată de către acesta) (conform model atașat - Anexa 3, preluată din Ghidul solicitantului condiții generale - Orientări privind accesarea finanțărilor în cadrul Programului Operațional Capital Uman 2014 — 2020, versiunea iulie 2019)
  + Declarație pe propria răspundere (semnată și ștampilată de către reprezentantul legal) prin care își asumă să depună toate diligentele pentru a asigura resursele financiare și umane necesare pe toată durata de implementare a proiectului și susținerea cofinanțării;
  + Notă justificativă (Ghidul Solicitantului - Condiții Generale) care va conține o analiză a valorii adăugate a parteneriatului în ceea ce privește utilizarea eficientă a fondurilor precum și rolul partenerului în implementarea proiectului.

Notă justificativă va fi însoțită de:

* + CV-urile în format Europass ale experților cheie propuși de partener pentru proiect. Fiecare CV trebuie să specifice poziția pentru care expertul este propus în proiect și trebuie să fie datat și semnat de expert pe fiecare pagină; Se va depune în original și o declarație/acord de disponibilitate a fiecărui expert propus.

Toate documentele solicitate vor fi prezentate în limba română și vor fi depuse în forma precizată și în termenul stabilit prin prezentul anunț, asumate de reprezentantul legal (semnătura și ștampila), după caz.

NOTĂ: Orice candidatură care nu respectă aceste cerințe sau formatul propus prin anexele aferente acestui anunț va fi automat respinsă.

Criterii de verificare în etapa de calificare:

- Pe baza documentației depuse, comisia va verifica îndeplinirea criteriilor de calificare conform grilei de evaluare etapa de calificare a participanților - Anexa 3, iar cei care nu trec de aceasta etapa vor fi respinși și nu vor participa în etapa următoare.

Evaluarea participanților:

Cei care au îndeplinit criteriile de calificare (Anexa 4) vor trece în etapa de evaluare în care se va folosi grila de evaluare și selectare a participantului - Anexa 5. Dosarele vor fi punctate de la 1 la 100 conform grilei. Va fi selectat candidatul care întrunește cel mai mare punctaj, cu condiția ca punctajul obținut să fie mai mare sau egal cu 65 de puncte.

Depunerea documentelor:

Organizațiile interesate să participe la selecție vor depune dosarul cuprinzând toate documentele și informațiile solicitate cu mențiunea: "Pentru selecția de partener POCU AP 6/PI 10.IV/ OS 6.13.", la registratura Universității din Craiova, pana la data de 19.09.2019, ora 15:00.

Persoana de contact: Conf.dr.ing. Șendrescu Dorin.

Adresa de e-mail: dfe@ucv.ro; dorins@automation.ucv.ro, tel: 0742.808.886.

Transmiterea eventualelor solicitări de clarificări de către aplicanți se poate face până la data de 13.09.2019 inclusiv, la adresa de e-mail de mai sus. Transmiterea răspunsurilor la clarificările solicitate de aplicanți se va efectua în termen de maxim două zile lucrătoare.

Rezultatul procedurii

Rezultatul procedurii de selecție se va publica pe site-ul Universității din Craiova printr-un anunț care va conține informațiile privind participanții la procedură admiși și respinși și punctajul obținut de fiecare dintre aceștia, iar partenerul selectat va fi contactat direct, la datele de contact furnizate în fișa partenerului.

Faptul ca o entitate a fost selectată ca potențial partener conform acestei proceduri, nu creează nicio obligație pentru Universitatea din Craiova în situația în care cererea de finanțare depusă nu a fost selectată pentru finanțare. Toate activitățile desfășurate în timpul elaborării dosarului cererii de finanțare nu fac obiectul niciunei pretenții de natură financiară, sau de orice alta natură, pentru niciuna dintre părți. Universitatea din Craiova își rezervă dreptul de a solicita documente suport suplimentare partenerului selectat înainte de încheierea acordului de parteneriat.

Soluționarea contestațiilor:

Ofertanții care nu au fost selectați de Universitatea din Craiova ca partener în vederea aplicării cererii de finanțare pentru proiectul care face obiectul anunțului de selecție pot depune, în termen de 3 zile lucrătoare de la data publicării rezultatului procedurii pe site-ul Universității din Craiova contestații care se soluționează de comisia de contestații în termen de 3 zile de la data expirării termenului de depunere a contestațiilor.

Anexe:

Anexa 1 - Scrisoare de intenție Anexa 2 - Fișa de partener

Anexa 3 - Documentul Unic pentru verificarea Conformității Administrative și a Eligibilității (DUCAE) pentru Partener

Anexa 4 - Grila de evaluare etapa de calificare a participanților Anexa 5 - Grila evaluare și selectarea participanților

Anexa 6 - Calendar procedura selecție partener

|  |  |
| --- | --- |
| Rector,  Prof.univ.dr. Cezar Ionuț Spînu | Întocmit,  Conf.dr.ing. Dorin Șendrescu |